
Március, március, március . . . 


A kérdésre, miről nevezetes március hónapja, többféle is le- 
het a válasz. 

Első felötlő gondolatunkat követve, bizonyára sokan véle- 
kednek így: március legfontosabb ismertető jegye, hogy ekkor 
ér véget a zimankós tél. Rügyfakasztó napfény árasztja el a vi- 
lágot, s elkezdődik legkedvesebb évszakunk, a tavasz. 

Mások, kissé már elgondolkodva a kérdésen, így felelnek : 
március jelentőségét mindenekelőtt két nagy történelmi ese- 
mény évfordulója adja. Az egyik az 1848-as forradalom napja 
— tizenötödike — amikor Petőfi Sándor és társai vezetésével 
felkelt a pesti nép és kivívta szabadságát. A másik — huszon- 
egyedike, amely a Magyar Tanácsköztársaság kikiáltásának 
évfordulója. 

Természetesen, mindkét válasz igaz. Mert március, amely 
köztudottan a természet feléledésének és megújulásának kez- 
detét jelzi, egyben a magyar nép nemzeti újjászületésének dicső 
napjaira emlékeztet bennünket. 1848. március 15-hez és 1919. 
március 21-hez kapcsolódik harmadiknak 1945. április 4. is. 
Ezen a napon — immár negyven esztendeje — szabadult fel 
hazánk a fasizmus igája alól. 

Büszkén idézzük e három tavaszi évforduló eseményeit, mé- 
lyen meghajtva fejünket elődeink hősi tettei előtt. 

Ám az idei év márciusa nemcsak a múltra emlékeztet, ha- 
nem a jövőbe is fényt vet. E hónap 25-én ül össze ugyanis a 
. Magyar Szocialista Munkáspárt XII. Kongresszusa, amely 
számvetést készít az elmúlt négy év eredményeiről, s kijelöli a 
következő időszak feladatait. Ami a kongresszuson történik, 
. a gyerekek számára is rendkívül fontos. Sőt! — talán még fon- 
tosabb, mint a felnőttek számára. Hiszen a kongresszus a jö- 
vőről dönt. Arról, milyenné szeretné formálni életünket. 

Kicsit előre pillantva, meggyőződéssel hihetjük, hogy a mai 
gyerekek előtt nagyszerű jövő áll. Olyan jövő, amelyet a béke, 
a szabadság és a jólét fénye ragyog be. Olyan jövő, amely 
. méltó népünk dicső történelmi múltjához. 


Kelemen Sándor 


át az örök hóval fedett Kárpát-hegységen. 
Még a vén meredek hegyek is bizonyosan szí- 
vesen eresztették haza Rákóczit. 

Sok, sok esztendő múlt el. Rákóczi óta a 
holicsi utat nem járta senki. Ugyan kinek lett 
volna kedve a meredek, sasok járta utat vá- 
lasztani, amely oly meredeken emelkedett fel- 
felé a hegyek között, mintha egyenesen az ég- 
be vinne! Akinek dolga is volt arrafelé, a ké- 
nyelmesebb utat választotta a völgyben. 

De nem lehetett ám mindenkinek a völgy- 
ben járni. 

Havas, hideg novemberi nap van. A sasok 
is elbújtak sziklafészkükben, a tél szürke fel- 
hői pedig szinte rákönyökölnek a hegyormok- 
ra megpihenni. A holicsi utat befújta a hó. 
Még zerge sem járt rajta napok óta. 

Egyszerre csak recsegő trombitaszó harsan 
fel a hegyek között. A fehér homlokú, vén 
hegyóriások szinte csodálkozva néznek össze. 
Ugyan ki jár itt, ahol még a madár sem jár? 

Odalenn, a hegyoldalban, a szédítő mély- 
ségben, egy század huszár kapaszkodik felfelé. 
Annak a huszárszázadnak trombitása kürtölt 
unalmában. 

Mert bizony unalmas a huszárok útja! Már 
negyednapja mennek az ember nem lakta 
hegyvidéken, és mindig előttük vannak a he- 
gyek, még mindig fölfelé mennek, nem lefelé, 
Magyarország felé. Hej, pedig, hogy szeretné- 
nek már otthon lenni. Szükség van otthon az 
ő kardjukra, mert kiütött a szabadságharc. 


A magyar huszárokat külföldön érte a hi 
Nem sokáig gondolkoztak: hí a haza! 
mondták, és elindultak hazafelé. Ahol ne 
engedték őket, ott szöktek, vagy a kardju 
kal vágtak utat — hazafelé. Rákóczi holi, 
útját a huszárok építették. Itt nem üldözi ők 
senki, meg aztán biztosan hazaérnek. Hi 
sok, sok esztendővel ezelőtt már erre jártak 
szabadság katonái. j 

A magyarokat egy vén strázsamester veze: 
Ő most a kapitányuk, hadnagyuk, parancs 
lójuk. A fülére van az öreg bajusza csavary 
de most fagyos az is, mint egy bokor. A lo 
szőre csillog a fagytól. Hideg van. 

— Majd meleg lesz otthon — vigasztalja 
strázsamester a huszárokat. 

— Otthon — sóhajtanak a legények. — ; 
lán már sohase lesznek otthon. 

Délután aztán fölértek a hegység nyergéi 
Tiszta, napfényes téli nap volt. Az égen ne 
volt felhő. A huszárok leszálltak lovaikr 
A távolban ellapultak a hegyek. ; 

— Arra van Magyarország! Itthon vagyui 
— szólt a huszárok parancsnoka. 3 

— Imára! — parancsolta. i 

Egy század huszár állt mereven, tiszteleg 
a hegytetőn, az édes haza felé. . . ; 

Aztán lovaikra pattantak. A paripák víga 
vígan lépegettek lefelé a mély úton. Egy hi 
szár rágyújtott a dalra: 

— Kossuth Lajos azt üzente. . . 

A század énekelve vonult hazafelé. 


. — Vártunk már tavasz! Üde évszak, 


. — szívderítő, örök remény. 
. Te legyűröd a fagyos telet, 
Akármilyen kemény legény. 


Kicseréled az ember szívét, 
Megbomlik bennünk valami, 

. — Szorít a négy fal, zöldbe vágyunk, 
. Arcunkat fénybe mártani. 


. . . Eszembe jut egy régi május, 
Egy fehérfalú iskola, 

Öreg tanítóm, palatáblám, 

S a sok-sok régi cimbora. 


Ültünk a kopott, zord padokban, 
Akác nyílott, fénylett a Nap, 

Csalt az erdő — és nem figyeltünk. 
Untuk már a tantárgyakat. 


Alig vártuk az óra végét, 
Mentünk, mint szabadult rabok 
Hazafelé vígan az utcán. 

A szívünk tűz volt, kacagott. 


Letáboroztunk minden délben 
Félúton, a malom mögött. 
Lehevertünk az árokparton, 
Méltóságos, nagy fák között. 


Lekerült rólunk a kis ködmön, 
Vásott csizma, foltos cipő. 
Mezítláb futkostunk a fűben. 
Hancúroztunk, telt az idő. 


Mindig forgalmas élet volt a 
Kis falusi malom körül. 
Kellett a liszt, a dara, korpa, 
Öröltek rendületlenül. 


Tetszett nekünk a várakozó 
Stráfkocsi és ökrösszekér, 

A dolgos gépek zümmögése, 
S hogy a molnár lisztes-fehér. 


Mennyit golyóztunk! Mennyi színes 
veggolyó gazdát cserélt! 

S hogy irigyeltük nagytitokban 

A győztest, a csapatvezért! 


Várhattak otthon az ebéddel — 
A bableves hányszor kihűlt! 
Szegény anyám a sodrófát is 
Elővette, míg megkerült. 


, Csavargó" fia, az az , átok" , 

, Falurossza? kit hét határ 
Pandúrja üldöz, majd ha megnő, 
Kit jobb, ha elvisz a tatár. 


Meg akart verni, mégse bántott. 
Szidott, de közben a kanál 

Már megcsörrent, s rámkiáltott: 
No, egyél gyorsan — te betyár! 


Részlet a Csillag alatt született csapat című regényből (Móra, 1979.) 


Olyan melegen sütött a nap, hogy kabátka sem kellett, 
de még hárászkendő sem. Fanyar zöld íze volt a levegő- 
nek meg földszaga. Honnan került ez a nagyvárosi há- 
zak közé, ki tudja? Hisz kert mi volt itt? Néhány cserép 
satnya muskátli vagy nyáron ládában petúnia. A tehető- 
sek, akiknek utcai lakásuk volt, vagy éppen erkélyük, 
azoknak egy-két leanderbokruk is nőtt, vagy cserépbe 
ültetett rózsatő. Télire bepólyázták ezeket, akárha oda- 
kint a kertben lettek volna, mert a tél a városokban is 
csak tél, és a virágot óvni kell. 


Az utóbbi esztendőben egyre kevesebb lett a virág, 
még az erkélyeken is. Inkább zöld növény nőtt. És a gya- 
korlott szem felfedezte a cserepekben az előkelően pelar- 
góiának mondott muskátlik helyén a karalábét, metélő- 
hagymát meg paprikát, paradicsomot. Az élet, a háború, 
a pénztelenség kifogott még a jobb módúak, az úriem- 
bernek mondott hivatalnokok zsebén is — hát így segí- 
tettek magukon. 

Tercsi duplán vigyázva lépegetett az utcán. Ünnepé- 
lyesség volt a szívében, öröm és csend. Kettesével vette a 
lépcsőt Csoma Sáriékhoz. 

Sári várta. Ő nyitott ajtót. És összecsapta a kezét, mert 
rajta is hófehér blúz volt, akár Tercsin. 


Kifordultak a Rottenbiller utcába. A sarkon nagy ku- 
pacban kőhalmaz állt. 

— Ez rémes! Minden tavasszal ezt csinálják! — bosz- 
szankodott Sári. — Utat köveznek, utat törnek, ahelyett 
hogy egyszer jól elkészítenék ! 

Me Kling-klang! — hangzott dallamosan a szerszámok 
alól. 

— Kling-klang! — verték vissza a szürke házfalak. 


Azt mondják, a nagyvárosban onnan tudható, hogy 
jön a tavasz, ha megjelennek az útjavítók. Javítanak, bon- 
tanak, köveznek. 

Közben a Ligetben a fák zöldbe borulnak, és szalma- 
fonatú kocsikban kitolják a kisgyerekeket. . . 


Az iskola kapujában ott állt már Koltóy Laci, aztán 
az alacsony, sovány, cifrabeszédű jogász és egy vállas, 
magas férfi, Halácsy tanár úr. 

Tercsiék szorongva léptek be a fiúpolgári kapuján. Ez 
volt a tilos terület, ide nem mehettek be, és az emeleti fo- 
lyosók lezárt átjáró ajtói csak fokozták az izgalmat : mi 
lehet ideát? 

Hát most megláthatták! Éppen olyan szürkésbarna 
ajtók, ablakok, a folyosók mélye éppen úgy kanyarokba 
veszett, és a termeknek pontosan olyan iskolaszaguk 
volt, mint náluk. Mert a termekbe beivódik a táskák, 
könyvek, füzetek meg a tinta szaga. És a sóhajok, örö- 
mök is ott lebegnek a ferde napfénypászmák porszemecs- 
kéiben. 


Még az udvar is pontosan olyan kopár volt, mint a fa- 
lon túli lányiskoláé. Csak itt azért akadt egy sorban négy 

vadgesztenyefa. Ezek beárnyékolták a szomszédos ház 
tűzfalát, mely ott éktelenkedett az udvar végében. 

Sokan voltak. A lányok közül a fél harmadik osztály 
már ott gyülekezett. Voltak ismeretlenek, akiket a térről 
vagy csak látásból ismert Tercsi. 

Egy dobogót vittek ki valamelyik tanteremből. Szip- 
szer bácsi ballagott a cipekedő fiúkkal. 

— Én nem bánom, de tessék vissza is vinni, az igazgató 
úr felelősséggel bízott rám mindent! — morogta az öreg 
pedellus. 

— Két szék és asztal is kell — kiáltott valaki —, meg 
víz és pohár. 

— Tejeskalács tán nem? — rágta a pipáját Szipszer 
bácsi, de aztán látva, rendben megy minden és senki sem 
bántja az ő felelősségét, megnyugodott. 

Koltóy Laci futott be. Egy halom fehér papírt tett az 
asztalra. Melléje tintát, tollat hozott egy vörös hajú kis- 
fiú. 

JELENTKEZÉSI LAP 


— ez állt az elsőn és sorra számozták őket. Végre három 
óra lett. Addigra zsúfolásig telt az udvar. Az izgalom is 
tetőfokára hágott. Mindenki nyújtogatta a nyakát, ami- 
kor megjelent a dobogón Halácsy tanár úr, Koltóy Laci 
és egy ismeretlen, komoly arcú férfi. 

Erre aztán csend lett. De olyan csend, hogy bármelyik 
tanár örülhetett volna, ha az ő óráján ekkora a fegyelem. 

Laci lépett elő. Cédulát tartott a kezében, de nem te- 
kintett bele. 

— Kedves barátaim! Kedves egybegyűltek ! Örömmel 
látom, hogy olvastátok az Ifjúsági és Gyermekbizottság 
felhívását, és mindenki elhozta egy barátját. 

— Én kettőt! — kotyogta egy maszatos arcú suszter- 
inas, aki alighanem a műhelyből lógott meg. 

— Valóban — mosolygott Laci —, van aki kettőt, 
hármat, többet. Remélem, ezután is így lesz! Mert nagy 
terveink vannak, és meg is akarjuk azokat valósítani. 
Olvastátok : kirándulni, okos dolgokról vitatkozni, segí- 
teni a mások baján... Meg játszani, énekelni, tanulni 
akarunk, és — most már ércesebben szállt a hangja — 
azt akarjuk, hogy köztünk mindenki megtalálja a helyét: 
inas is, gimnazista is, lány is, fiú is! 

Ekkor csattant fel az első taps és éljen. 

Aztán hogy csend lett ismét, Laci folytatta: hogy egy 
szervezetnek hozzáértő vezető kell. Nos, mi megkértük 
erre Halácsy tanár urat, akit mindnyájan ismertek és sze- 
rettek. 

— Úgy van, helyes! — zúgták a polgárista fiúk. 

— Azért is gondoltuk, mert ő tapasztalt nevelő, kitű- 
nő sportoló, és jó, ha vezetőnk felnőtt ember. Ha a tanár 
úr elfogadja, kérjük, legyen a vezérünk — fordult Halá- 
csy felé, aki mosolyogva kezet nyújtott. 


EF 


Akkor tört ki a második hurrá. 

— Most azt kérdezhetitek : jó, jó, de minek ez az egy- 
letesdi? Nagyon jól eljátszunk mi a téren magunkban is. 
Hát nem, barátaim : tudjátok mindnyájan, hogy hazánk- 
ban új hatalom van: a proletariátus hatalma, és mine- 
künk már ilyen fiatal korban a köz szolgálatába kell áll- 
nunk, és minden jó tulajdonságunkat kötelesek vagyunk 
kifejleszteni, képességeinket ugyancsak, hogy felnőtté 
válva a magunk országát építsük. Persze erről még sok 
előadást hallhattok, és beszélünk eleget. . . 


Mondta volna tovább is, de a harmadik hurrá a , per- 
sze" előtt tört ki. 

— Most három feladatunk van: először is nevet kell 
választanunk, mert az Ifjúsági és Gyermekbizottság sze- 
rintem nem fejezi ki azt, hogy mit is akarunk! Aztán kel- 
lene példakép, és végül feladatok, melyek teljesítésével 
tag lehet valaki. De a legelső a szervezetünk neve. . . Ha 
van valakinek javaslata, tegye fel a kezét és mondja! 


Laci egészen berekedt, vizet ivott. A gyerekek beszél- 
tek, vitáztak, tetszett nekik, hogy meghallgatják a véle- 
ményüket, és tőlük kérnek ötletet. Eddig mindig csak 
kész parancsot kaptak: ez a lecke, ezt csináld, vagy az 
inasoknak : ide üss a kalapáccsal, amoda vidd a csizmát! 
De most maguk beszélhettek. 


Magas, szőke fiú jelentkezett. Gimnazista lehetett. 


— Cserkész voltam, miért ne lehetne cserkész a ne- . 


vünk? 

— Vagy csirkász, irkász, firkász — kukorékolt közbe 
valaki. 

— Ez komoly dolog, nyugalom! — máshonnan ez 
hangzott. 

Halácsy tanár úr emelkedett szólásra. 

— Ha már vezető lettem, vagy ahogyan az én korom- 
ban a tanítót nevezték, oskolamester, tehát mester, hadd 
mondjak valamit! Vannak emberek, akik olyan részén 
járnak a világnak, ahol eddig még senki. Képzeljétek el, 
lányok és fiúk, hogy valahol elsők vagyunk! Az Északi 
Sarkon? Őserdőben? Vagy talán egy csodálatos gépen, 
mely átszeli a levegőeget? Ezt kellene a nevünknek kife- 
jeznie, az erős, alkotókedvű, de küzdő embert, aki hősies 
munkával halad előre. . . 

Még beszélt, amikor Tercsi kifelé figyelt. 

Csend volt, csak a tanár szava hallatszott. 

És a szomszéd utcából a kling-klang, kling-klang. Ta- 
vaszt hozó kövezők. Útépítők? Igen, igen! Közbekiál- 
totta: 

— Legyen útépítő! 

Pillanatig csend volt, aztán kitört a nevetés. De a ta- 
nár kézfelemeléssel leintette őket. 


— Okos volt, bár ez azért nem egészen kifejező. Út- 
építő, ahol mások haladnak előre, majdnem jó ; de az épí- 
tés harccal is járhat, küzdelemmel. . . 

— Úttörő, úttörő! — visított fel valaki Tercsi mellett. 

És Halácsy tanár úr tapsolni kezdett. 

— Bravó, bravó! Keresztmama lettél! Egy szervezet- 
nek a keresztanyja, kislányom! 

Az ismeretlen szakállas férfi emelkedett szólásra. 

— Tehát gratulálok a Magyar Tanácsköztársaság, a 
Proletárhatalom nevében, az Oktatásügyi Népbiztosság 
részéről. Örömmel jelentem majd, hogy a Rottenbiller 
utcai polgáriban megalakult az úttörőszervezet! 


Nevettek, kiáltoztak a gyerekek és a dobogón ülők 
ugyancsak. 

— És a példakép ki lesz? Erről mit jelentsek? 

A maszatos arcú kis suszterinas nyújtotta fel a kezét. 
Ezen törte a fejét egész idő alatt, de hát nagyfiúk, úrigye- 
rekek, gimnazisták is voltak itt, hát hallgatott inkább. 
De a névadás sikere felbátorította, ha egy lányt így di- 
csérnek, akkor neki is lehet itt szava! 

— Azt akarom mondani, hogy én sokat hallottam em- 
legetni majszter uramnál Markcot. Hát legyen ő, mert 
ő szerette a munkásokat. . . 

Taps volt a válasz és senki sem nevette ki a Markcért. 

Halácsy tanár úr intett. 

— Derék ember a majszterod, ha Marxot emlegeti. 
Tehát akkor nevünk már van, példaképünk szintúgy, 
mit kell még tennünk? 

Koltóy Laci a jegyzetét nézte. 

— Javaslom, legközelebb április 20-án délután 3-kor 
találkozzunk. Addig mindenki, aki úttörő akar lenni, 
hajtson végre olyan tettet, mely méltó ehhez a névhez! 


ng 


MAS 7 x 


Szebényi Ildikó: Tekergő 

Felvidéki András rajzai 


larkára. 


Fecske Csaba 


Rozoga taliga, 
vaspatkó, 
toporog a havon 
hat vak ló 
A bakon begyesen 
Nagy Jankó, 
hegyeset, laposat 
rikkantó 


Amiben eszedet 
tartottad: 
nyakadon a fejed 
nagy tök csak 
Csepű a bajuszod 
Nagy Jankó, 
lekonyul a füled, 


bosszantó! a 


Bodnár István 


Felhasad a ködnek sátra, 
készül a nap bronz ruhája. 
Gatyás galamb lagzit csapna, 
Csordul a fán fényes gyanta. 


Bolyhos erdő pázsit ágyán 
őzbak lépdel. Fut a fácán. 
Táncol a méh, víg a kedve. 
Tárva a rügy, bimbó festve. 


Cserebogár zsizsereg, 
hátán páncél köpenyeg. 
Motoz a szél. De ravasz. 
Bíbelődik a tavasz. 


Odafönt, Tündöklendben Csalinka tovább fecsegett a 
folyóval. Éppen egy vadonatúj, harsányra pingált csó- 
nak mellett haladtak el. A benne ülő embert, mintha ska- 
tulyából húzták volna elő. Ruházata a horgász-vadász- 
boltok legfrissebb divÁfiktáló kínálata lehetett. A kezé- 
ben pecabotot szorongatott. A bot, amelyről ordított, 


hogy vizet még sose látott, a legmodernebb fajta volt, 
minden csillogott-villogott rajta. Kivált az orsóból su- 
gárzott szembántóan, mennyire el van telve a saját kor- 
szerűségétől. 

Az emberből és a csónakjából erőszakos jólét áradt. 
Kiríttak a tájból. 

— Operetthorgász! — mondta Csalinka, egyáltalán 
nem rejtvén véka alá az ellenszenvét. 


A kikent-kifent , vasárnapi-ruhás" csónakról sem volt 
jobb véleménye. — Micsoda maskara — szólta le megve- 
tően. — Bezzeg a Pecaki apó merítőhálót használt, nem 
ilyen nagyképű műszert — tért vissza a csónakban ülő 
emberre. — Pancser! Mégis úgy ül ott, mintha neki min- 
den sikerülne. 

— Az ilyeneknek általában minden sikerül az életben, 
ami látványos — válaszolta a folyó. — Nem ismernek se 
Istent, se embert, ha a céljuk eléréséről van szó. Legázol- 
nak mindenkit, aki az útjukban áll. Egy-egy csinnadrat- 
tás, felszínes sikerért a lelkük üdvösségét odaadnák. Min- 

den győzelmükkel magukat veszítik el, de annyi eszük 
vagy jellemük nincs, hogy ezt felfogják, ezért veszélyesek. 

A Pancsertől nem messze kiszolgált ladik ringatózott 
egykedvűen. Az orrában Pöttyös ült, aki a meztelen lá- 
bát a hűs vízbe lógatva szintén halászott. No, az ő felsze- 
relésén aztán semmi hivalkodó nem volt. 

A botot szívós fűzfahajtásból készítette. Orsó nem 
volt hozzá. Az , úszó" szerepét egy borosüveg átfúrt du- 
góján keresztülügyeskedett tyúktoll látta el, a jelek sze- 
rint rendkívül megbízhatóan. A nehezéket egy csavar- 


anya, a horgot pedig saját elgondolás szerint megrepe- 
rált, (hajlított, reszelt) szög képviselte. Egyedül a zsinór 
volt hagyományos: Pöttyös is damilt használt. 


— Milyen errefelé a kapás, öcsi! — szólt a Pancser le- 


kezelően a fiúnak. 


— Megjárja — felelte az, és elégedetten nézett a vízbe 
eresztett, szárával az evezővillához kötött labdahálóba, 
amiben már néhány kifogott hal ficánkolt. 


A Pancser nagy műanyag zacskója még üresen táton- 


gott az evezőpad alá gyűrve. 


— Hogyan lehet horgászni azzal a vacakkal a kezed- 
ben? — kérdezte a Pancser és kezdett némi dühöt érezni 
a fiú iránt, aki nem esett hasra az ő kifogástalan horgász 
apparátusa láttán. Sőt, mintha gúnyosan fitymálná, ami- 
kor rátekint. 


— Lehet. — Volt a kurta válasz. 


. .  — Jó, látom, fogtál már néhány nyeszlett halacskát, de 
. azsemmi! Komoly fogáshoz olyan fölszerelésre van szük- 
. ség, mint az enyim. És műcsalira. Egy Európa-hírű szak- 
. könyvben olvastam, műcsali kell ezeknek a bestiáknak. 

— Meglátjuk — mondta Pöttyös és rá se nézve a fér- 
. fira, egy jókora vonagló gilisztát tűzött a horogra, aztán 
. a zsinórt besuhintotta a vízbe. 

A Pancserban tovább nőtt az ingerültség, hogy nem 
. sikerült imponálnia a másik előtt. Mintha semmibe venné 
. őt ez a tanyáról szalasztott taknyos. De igyekezett ural- 

kodni magán. 

— Jó, meglátjuk — mondta keményen. A hangsúlyá- 

. ban kihívás volt. Egyszerre vége szakadt a , csak úgy 
horgászásnak". 

Pöttyös erre már nem mondott semmit, de a köztük 
kifeszülő ellenséges csönd arra utalt, megértette miről 
van szó, s abogyan dacosan felkapta a fejét, az elárulta, 

. nem hátrál meg, felveszi a kesztyűt ezzel a pöffeszkedő 
. alakkal szemben. 

A Pancser nagy lendületet vett és messzire behajította 
a műcsalis horgot. Az orsó finoman duruzsolva engedte 
. utána a zsinórt. 

Várakozó csönd telepedett a tájra. 

A vonagló gilisztát, amint azt várni lehetett, az éhesen 
portyázó Mohoncs hamar észrevette. Olyan régen nem 


evett már, és az ide-oda kunkorodó giliszta látványa 
olyan elementárisan hatott a gyomornedveire, hogy meg- 
feledkezve a kötelező óvatosságról, féltékenyen, nehogy 
más megelőzze, viharsebesen rárontott a gilisztára és be- 
kapta. 

Abban a pillanatban éles szúrás hasított belé és meg- 
telt a szája fájdalommal. Érezte, könyörtelen erő ragadja 
meg és húzza felfelé. 

De Mohoncs még nem adta föl. Vad mozdulatokkal 
hisztériás farkcsapásokkal igyekezett leszakítani magát 
a kegyetlen kampóról — mindhiába. 

Beteljesedett a sorsa, rajtavesztett. 

Ellenállását lassan megtörte az ismeretlen erő, mely- 
nek alattomos pribékje kitéphetetlenül mélyedt a húsá- 
ba, fogva tartotta, és kíméletlenül vonszolta magával, 
hogy örökre kiragadja Homályhonból. I 

Odafent a Pancser, aki hiába meresztgette szemét a sa- 
ját úszójára, az meg se rezzent, oldalt pillantva észrevet- 
te, hogy a fiú villámgyorsan felrántja a botját, , bevág", 
ahogy szaknyelven mondják és úgy látszik volt mibe, 
mert a bot nagy ívben meghajolt. A fiú hátra dőlt, úgy 
erőlködött, hogy kihúzza a zsákmányt. Lent kavargott a 
víz. 


Befejezését a 16. oldalon olvashatjátok 

Amikor a Szovjet Tájékoztatási 
Iroda jelentette, hogy ,A 3. Ukrán 
Front csapatai ma, április elsején bir- 
tokba vették Sopron városát..." 
a soproniak már hónapok óta súlyos 
megpróbáltatásoktól — szenvedtek. 
Egyre több menekülő érkezett, sőt 
néhány állami intézmény is a városba 
költözött. Sopron óriási pályaudvar- 
rá vált, ahol német katonai egységek, 
bűnösök és megfélemlítettek, nyilas 
s, nagyságok" és minisztériumi tiszt- 
viselők, tudósok, és művészek szo- 
rongtak. , Minden iskola kórház volt, 
minden sarkon német tábori csend- 
őrök és Árpád-sávos nyilasok igazol- 
tattak, minden fazékban minden nap 
bab főtt vagy krumpli." 

December 6-án a Lővér Szállóban 
országgyűlést hívtak össze. Kisvár- 
tatva angol—amerikai repülőgépek 
támadták meg a várost. A belváros 
több utcája elpusztult. December 
18-án újabb bombatámadás alatt a 
Lővér Szálló rongálódott meg súlyo- 
san. Márciusban, ismét hatalmas ere- 
jű bombatámadásban, a két vasútál- 
lomás környéke sérült meg. 

Sopron városán hajtották keresz- 
tül a deportáltatakat, munkaszolgála- 

, tosokat Németország felé. Vándor 
Sándor, a munkáskórus karnagya a 
közeli Sopronbánfalván halt meg ja- 


nuár 15-én. Balf-fürdőn, amelyet ké- 
sőbb Sopronhoz csatoltak, a fasiszták 
megölték Szerb Antalt, Halász Gá- 
bort és Sárközi Györgyöt, irodal- 
munk nagyjait. Sopronkőhidán vé- 
gezték ki a hadbíróság ítélete alapján 
Bajcsy-Zsilinszky Endrét. A hadbíró- 
ság a községi iskolában ült össze. 
A fogházban pedig december 24-én 
Pataki István, Kreutz Róbert, Pesti 
Barnabás — mindhárman ifjúmunká- 
sok, az illegális kommunista mozga- 
lom és az antifasiszta ellenállás harco- 
sai — haltak mártírhalált. 

A felszabadulás után a súlyosan 
sebzett város gyógyulni kezdett. 
A szörnyű pusztítások láttán csupán 
az nyújtott vigaszt, hogy kiderült: 
a helyreállítás lehetővé teszi, hogy 
az eredeti gótikus, korabarokk épü- 
letek megszabaduljanak a stílustalan 
átalakítgatások nyomaitól. Így szaba- 
dították meg a középkori városfal 
eddig elrejtett részleteit, templomok 
és lakóházak középkorból származó 
maradványait. Ma a műemlékegyüt- 
test képező belváros értékesebb kul- 
túrkincs, mint a háború előtt. 


ae 


Szalay Dianának és Kalmár Máriá- 
nak, a 197. számú Petőfi Sándor Ut- 


JGAON AA , 


A soproni kövek 
meséje 


törőcsapat két kisdobosának ez a vá- 
ros nem kultúrkincs, hanem otthon, 
szülőföld. Mégis gyakran rácsodálkoz- 
nak valamire. Egy frissen tatarozott 
házra, egy szép szoborra, egy meg- 
szépült templomra, egy síremlék 
feliratára. Varga Gyulánénak, Dianá- 
ék kisdobos-rajvezetőjének ugyanis 
,a kövek is mesélnek". Ő meg város- 
néző, közös sétákon továbbadja ta- 
nítványainak, amit a kövektől meg- 
tudott. 

Hűvös, esős kora délután találkoz- 
tunk az iskolában. A két kislány 
örömmel érkezett: jól működött a 
riadólánc. Új még nekik, akár a kis- 
dobos-élet, amelyről felváltva be- 
széltek. 

— Beneveztünk a Hétmérföldes 
csizmába, jobban mondva, belebúj- 
tunk. Fürkész Balázzsal, akiről a Kis- 
dobosban olvastunk, elkezdtük für- 
készni a természetet. Kirándultunk 
a Kecskés patak völgyébe. 

— A patakvölgy most horgászpara- 
dicsom. Ott táboroztunk. Mesélték, 
hogy arrafelé állítottak emléket a fa- 
sizmus soproni áldozatainak, a mun- 
kásmozgalom mártírjainak. Igen, Kis- 
bánfalvánál egy meredek útra kapasz- 
kodtunk fel. 

— Furcsa volt arra gondolnunk, 
hogy a kőbe vésett neveket valami- 

kor emberek, soproniak viselték: 
Pintér István, Bencze Alajos, Feren- 
czi János, Németh János, Brascher 
Lajos, Molnár János... 

— A patakvölgyben más furcsaság 
is megesett. 

— A vaddisznókaland? 

— Az. Ezt nem lehet elfelejteni! 
Abban a kalandban két rajnak volt 
része. Játékkal kezdődött. A tanár- 
néni két vállalkozó fiúval megbeszél- 
te, ,kószáljanak el". Húzódjanak a 
domb mögé, szakadjanak el a vonuló 
kis csapattól. Jól jön egy kis izgalmas 
bújócska hazaindulás előtt. Közben 
legalább kiderül, mennyire kell fi- 
gyelnünk egymásra, még játék köz- 
ben is. A társasággal kiránduló felnőt- 
tek néhány perc múlva népszámlá- 
lást tartottak. Aztán annak rendje 
szerint mindenki elképedt: két gye- 
rek hiányzik. Mit tegyünk? 

— Nem szabad megijedni. Nyu- 
godtan, fegyelmezetten meg kell ke- 
resni az eltűnteket. Méghozzá azon- 
nal! Így is lett. Láncot alkottunk, 
s elkezdtük cserkészni az erdőt visz- 
szafelé. Hát, amint minden mozgásra, 
neszezésre figyelve haladunk, látjuk, 
hogy egy vaddisznó koca két csíkos- 
pizsamás rnalackájával a pataknak 
tart. Nézd, nézd, kiáltoztunk egy- 
másnak, mert nagyon aranyosak vol- 

A szovjet hadsereg március végén áttörte a Dunántúli középhegység 
záróvonalát. A csapatok kijutottak a Kisalföldre, majd az utolsó du- 
nántúli akadályhoz, a Rábához. ő 

A 46. hadsereg csapatai március 28-án elfoglalták Szőnyt és Komáro- 
mot, majd egy részük ismét átkelt a Dunán, s Csehszlovákia területén 
folytatta a harcot. A többi hadtest Győr irányába indult. Egyetlen len- 
dülettel tört nyugat felé. A csapatok balszárnya elfoglalta a Sopron 
felé vazető műutat majd felszabadította a Hanság szélére települt 
községeket. A jobbszárnyon harcoló egységek március 28-án hajnal- 
ban áttörték a Rába menti védőállásokat. Másnap felszabadult Kapu- 
vár. Sopron felszabadítása újabb három napba telt. Kőszeget március 
29-én foglalta el a 9. gárdahadsereg. Előzőleg a magyar fasiszták 
ide hozták a királyi koronát, s azt a Kálvária-hegy oldalába bevágott 
kis fülkében helyezték el, majd hamarosan Németországba szállítot- 
ták, ahol az amerikai hadsereg kezébe került. £ 


tak a vadmalacok, amint fürgén szed- 
ték apró lábukat. . . 

— Mi meg, mi tagadás, megijed- 
tünk — vallotta meg a tanárnő. — 
A koca a gyerekek lelkendezését eset- 
leg támadásnak tekinti, s akkor mi 
lesz? És ha a vaddisznócsalád össze- 
akad az eltűnt fiúkkal? Rosszat sejtve, 
tüstént szólongatni kezdtük őket, 
majd könyörgőre fogtuk: válaszolja- 
nak, jöjjenek elő. A fiúk nem moccan- 
tak, amíg rájuk nem leltünk. Gondol- 
ták, a szólongatás is a játékhoz tarto- 
zik. 

— A hétmérföldes csizma most 
pihen egy kicsit. Március végéig más 
dolgunk akadt. Gyűjtjük a papírt. 
Akik a legtöbbet viszik a MÉH-be, 
elmehetnek a szabadság lángjának 
ünnepi fogadására. Az egész város lát 
majd bennünket az ünneplők kö- 
zött. 

— Lehet, hogy a szabadság lángjá- 
val béke-zászló is érkezik, olyan, ami- 
lyen 1945. április elsején a tűztorony- 
ban lengett. Egy Pálhegyi nevű ember 
tűzte ki. Apja a városházán volt hiva- 
talsegéd. § 

— Egyszer orosz-tagozatos baráta- 
inkkal mentünk ki az öreg-temetőbe, 
ahol az elesett hősök sírjait gondoz- 
zuk. Megtudtuk: egyik kő alatt tizen- 
hatesztendős ukrán kislány nyugszik. 


Aki ma nálunk tizenhatéves, az még 
iskolás. . . 

A Petőfi Sándor Úttörőcsapat tag- 
jainak valóban mesélnek a kövek. 
Mert akadnak, akik tolmácsolnak: 
úttörők, felnőttek. A legkisebbek 
pedig figyelmes, nyíltszívű, értő hall- 
gatói a meséknek. Remélhetőleg az 
emlékezetük is éles. Akkor újabb 
húsz, negyven esztendő múlva ők 
adhatják tovább a kövek meséjét a 
mögöttük felcseperedőknek. 


Józsa Teréz 

Korán reggel megszólalt a távhívású fürkésztele- 
fonom: 
— Halló! Itt Tőzike beszél, a táplánszentkereszti 


— Nem, Tőzike! Én vagyok a legeslegelső tavaszi 
virág! 

— Meg én, a mecseki hegyekből! Leánykökörcsin 
a nevem, védett vagyok, ritkaság lettem, még bélye- 
gen is szerepeltem! § 

— És én hátul kullogjak? — Újabb telefonnal Hó- 
virág jelentkezett. 

Summa, summárum, azon tanakodtak, hogy a ta- 
vaszi ünnepeket hogyan ünneplik a gyerekek? Ők, a 
virágok, illatukkal, szép színükkel szereznek örö- 
möt. Hát az emberek? No, Fürkész firkászok, — 
most ti telefonáljátok és írjátok meg erre a választ! 


Meglepetés a kivágós mellékletben! 


Gyárfás Endre 


Kerekező 
1 7ARBA / Csupa kerék ez a világ! Minden gurul, minden mozog: EI 
Pp Nézd a napot odafenn! Kerekeznek nyuszik, bocsok, s 
t És Még a szél is kerekezik. fényvesszővel int a nap: 
Hiszed-e, hogy bukfencezik nárciszok, és margaréták, SSE 
fatörzseken, köveken? petúniák, porcsinrózsák 
Hát a felhők? Négy keréken — kis kerékké nyílanak. 
kergetőznek a kék égen. Szemünk, tárulj kerekre, 
Nádas szélén a vén gólya erdőre és berekre, 
légcsavarral száll a tóra. pillangóra, fecskére, 
Folyótükröt szánt a szárcsa;  — tücsökre és cincérre, j 
hajókerék lett a szárnya. gyöngyvirágra, tarackra. . . j 
kereken: ; 
A TAVASZRA! ! 


Felnőtt I 
irkészek, A elél 
sszön jük! j 


A Heves Megyei Gyermekkönyvtár munkatársai könyvjavaslatot küldtek a fürkészeknek, ] 
hogy még jobban megismerjék a Csodálatos Titkok Országát! Köszönjük — és közöljük: 
Holdas Sándor—Szecskó Péter: Fészkek, odúk, bölcsők (Bölcs bagoly sorozat, Móra 1979) 


Lázár Ervin—Balogh Péter: Öregapó madarai (Móra 1984) 


Ténagy Sándor: Madárnaptár, virágóra (Móra 1978); Vízivár (Móra 1980) 


Folytatás a II. oldalról 


— Nagy hal lehet — gondolta a Pancser irigykedve. 
— De nem tudja kihúzni — reménykedett —, az a bot 
nem bírja el. 

Ám a bot szívósnak bizonyult. Meggörbedt Mohoncs 
súlya alatt szépen, de azért tartotta magát. A hal feje egy 
pillanatra kibukkant, majd újra eltűnt a tajtékzó vízben. 

— Micsoda potyka — ujjongott Pöttyös és a nagy fo- 
gás ígérete új erőt öntött lankadó karjába. 

A Pancser Mohoncsnak szurkolt. Nem mintha szeret- 
te, vagy vele érzett volna, ezt a fickót nem olyan fából fa- 
ragták. Csupán csak azért drukkolt a halnak, mert az 
nem az ő horgára akadt. Nem bírta elviselni a fiú sikerét. 
Hiszen kettőjük között már régen többről volt szó, mint 
horgászversenyről. Két világ csapott össze, és ő, aki ma- 
gabiztosan úgy gondolta, hogy ,.lelépi" ezt a kölyköt, 
most vesztésre áll. 

Közben Pöttyös, ügyesen átlépkedve az evezőpadokon, 
elhátrált íjjá feszülő botjával a ladik közepéig. Sikerült 
így a halat a csónak orrához vonszolnia. 

— Most légy okos kisapám! — gondolta kárörven- 
dően a Pancser. — Keresztet vethetsz a halacskádra, tu- 
dod mikor húzod így ki, ha újra megszületsz! 

De ami ezután következett, attól leesett az álla. 

A fiú egy váratlan mozdulattal botostul rátekerte a 


Janié a kutya. 


Ötvenforintos könyvutalványt nyertek: 


horgászzsinórt a csónakvillára, ezzel , rögzítette? a ha- 
lat, aztán a padozatról felkapta a hosszú nyelű keretr 

erősített zsákalakú hálót, a szákot, előresietett az orrba 

letérdelt és kihajolva leste az alkalmat. Amint Mohoncs 
feldobta magát, hogy kiszabaduljon, Pöttyös alámerítet. 
te a szákot és nagy erőlködve kiemelte. 

Aztán kétségbeesett, ficánkoló zsákmányát diadalma- 
san fölmutatta a hüledező férfi felé. 

A Pancser keserű sóvárgással nézte a potykát. Vadul 
kívánta, hogy köze legyen hozzá. Valami volt is, hisze: 
a szeme láttára fogta ki ez az átkozott kölyök. ; 

Elgondolta, milyen ovációval fogadná a társaság, ha 
ekkora hallal térne meg. Szájtátva hallgatnák a nagy fo- 
gás történetét. Nem kéne mást tennie, mint aprólékosa 
elmondania, amit az imént látott; a kis részletek kiemel- 
nék és hitelesítenék, hogy milyen fineszes, nagymenő. 

— Hé, öcsi, mennyiért adod a halat? — kiáltott a fiú- 
nak. — Megveszem! 

— Nem eladó! 

— Ne viccelj, a dupláját fizetem. 

— Ha annyira akar halat, fogjon magának — mondta 
Pöttyös. — Ha meg nem tud, vegyen ott, ahol a minden- 
tudó botját vette, biztosan adnak hozzá halat is, akkor 
aztán ki se kell jönnie a vízre! 

Mielőtt még a Pancser istenigazából válaszolhatoti 
volna, a fiú gyors evezőcsapásokkal faképnél hagyta. 


Rejtvényfejtők figyelem! 


Decemberi fejtörőnk helyes megfejtése: 
Keresztrejtvény : Várjuk már a télapót. Dobókocka: A negyedik. Rakosgató : Megfejtése 
rajzban. Körbe-karikába: Szigor, színes, szipog. Logika: Lacié a macska, Palié a papagáj 


2. sz. Ált. Iskola, Pilis. Balla Edit, Békésszentandrás. Barta Tibor, Nagymágocs. Baski Julianna, Makád. 
Belecz Gabriella, Kiskunfélegyháza. Bencze Annamária, Tatabánya. Béda Pál, Siklós. Borók Csaba, Hosszú 
pályi. Boros Attila, Nagykörű. Boros Beáta és Mária, Bicske. Borsos Ernő, Inárcs. Boskó Kornél, Szátok 
Butuza Tamás, Kaba. Csahóczi Judit, Tépe. Császár Ferenc, Takácsi. Endrésik Zsolt, Bánréve. Fekete Berna 
dett, Szentes. Fehérvári Alex, Öttevény. Fehérvári Szilvia, Budapest. Fegyverneki Ernő, Tépe. Füleki Dá 
niel, Sopron. Gedei Enikő, Vámosgyörk. Gombás Katalin, Érd. Gombos József, Tépe. Hertelendy Jáno 
Nagyatád. Horti Péter, Gödöllő. Hajdu Viktória, Szekszárd. Járay Gábor, Debrecen. Klema Anita, Vizsol 
Kovács Sándor, Szeghalom. Kőszegi Krisztina, Hatvan. Ledvényi Gabriella, Szob. Mészáros Zsolt, Ivándár 
da. Molnár Tímea, Budapest. Nagy Attila, Budapest. Gulácsi Bertold, Oroszlány. Pilisi Éva, Mözs. Psáde 
Andrea, Maglód. Pónya Klára, Pécs. Pulai Ildikó, Kecskemét. Stumphauser Rita, Veszprém. Soós Attila 
Budapest. Szász Réka, Budapest. Szász Magdolna, Kétsoprony. Szabó Péter, Budapest. Sztama Gyöngyvér 
Kisvárda. Szamos Gábor, Budapest. Takács Zoltán, Sárvár. Tarr Tünde, Tépe. Vajda Gabriella, Pécs. 

Dobra verjük 


Irodalom 
a tavaszi műsorokhoz 


Ady Endre: 
Csillagok csillaga 
Somlyó Zoltán: 
A föld 
(Kisdobos, 1983), III.) 
Móricz Zsigmond: 
Virágnyílás 
(ugyanott) 
Vas István: 
Április csengő 
(Kisdobos, 1983), IV.) 
Polgár István: 
Serkentő 
(ugyanott) 
fek István: 
nnep varázsa 
(Kisdobos, 1982, IV.) 

Városismeret. Békéscsaba kisdobosainak, úttörőinek és fiatal, 
jainak a város vezetői városismereti vetélkedőt hirdettek hazánk 
felszabadulásának 40. évfordulója tiszteletére. Az elődöntőkör 
már túljutottak a versenyzők. A középdöntők március 9—10-éj 
kerülnek sorra. A döntő időpontja: március 30. Ekkor dől el, ki 
ismeri legjobban és ki szereti igazán szűkebb pátriáját, ki nyeri 

fődíjat: jutalomutazást Békéscsaba testvérvárosába, Zrenjaninba 
(Az utazás hatnapos lesz.) A második díj hatnapos út Breznóba 
A harmadik díj nyertese Balatonszárszón tölthet majd el hét na 
pot. A versenyzőknek üzénjük: egy kis izgalom csak használ 

döntők döntője előtt, de a felkészülés sem árt. Annak később 
hasznát veszi az ember. 


Március utolsó napján. Március 31-én érkezik a szabadság láng 
ja és zászlaja Nagyatádra. Tiszteletére a Somogy megyei helysés 
kisdobosai, úttörői és fiataljai nagyszabású ifjúsági napot tartanak 
Április 4-én pedig a Nagyatád—Nagybajom—kKaposvár útvona 
lon haladnak végig, emléktúra résztvevőiként. 


A tettek könyve. Nógrád megyében minden úttörőcsapat saj 
tos módon, a helyi adottságoknak megfelelően ünnepli meg falu: 
jának, városának felszabadulását. Az eseménysorozatról elkészítik 
a Tettek lapjá-t. A fura, szellemes, egylapos krónikát elküldik : 
megye úttörőelnökségére, ahol a lapokból összefűzik a Tettek 
könyvé-t. Ötletes megoldás! Megjósolhatjuk, hogy a könyve 
ronggyá olvassák majd, akik hozzájuthatnak. 


Homoki hír. A homoki hír Szolnok megyei. Homok község 
ben 1981-ben alakult meg az iskolaszövetkezeti csoport a tisza 
földvári ÁFÉSZ támogatásával. S most lám, a Döbrei úti Általánoi 
Iskolában ünnepi eseményre készülődnek: átveszik a Legjobb is 
kolaszövetkezeti csoport címet. A címért indított országos pá 
lyázaton ugyanis első helyezést értek el. A szép eredménybei 
ugyan a kisdobosoknak még nincs részük, de úttörő-iskolatársai 
jó példája bizonyára rájuk is átragad. A kicsikkel együtt gratulc 
lunk! 


Varrókosár. Mellékletünk ezúttal a nemzetközi nőnap tiszt 
letére készült. A varrókosár elkészítése oly egyszerű, hogy leír 
sára nincs is szükség: magatok kitaláljátok, hogyan vágjátok Ki 
hol hajtsátok be a kosarat. A rajzon látható: a kosár fülét iratka 
poccsal erősíthetitek fel. A varrókosárban a tűpárna egy turist? 
sótartó feléből és egy beleillő és ragasztott textil párnácskáb 
áll. (Bármilyen műanyag kupak megfelel, ha nem túl magas.) F 
több felnőttet szeretnétek megajándékozni a nőnapon, csalát 
gyufából is készülhet még kosár. Akkor, persze, érdemes bevo 
valami szép csomagolópapírral, hogy csinos legyen. Kistestvé 
teknek babahordozó kosárként szerezhettek vele örömet, SÓ 
aki a húsvétra gondol, vattanyuszit is ültethet bele. Anyák na 
jára virágkosárrá formáljátok vagy édességgel (néhány szem cS 
magolt cukorkával) rakjátok meg. 


Írta meger Endre, rajzolta Koltai tanya 


Postafiók 100 


Vadonatúj tudósítók jelentkeztek. 
Háromszoros hurrá-t nekik — és 
nem utolsó sorban szép leveleikért, 
jó ötleteikért teljes sajtónyilvánossá- 
got! Vagyis közérthetően — követ- 
kezzenek a beszámolók! 


, Füle László harmadikos kisdobos va- 
gyok, Jászapátin lakom, és a Velemi 
Endre Általános Iskolába járok. Érde- 
kesen telik a szabad időm. Olvastam, 
hogy van sÖtletx pályázat, hát elmesé- 
lem, nekem milyen ötleteim vannak! 
Múlt évben szorgalmasan gyűjtögettem 
az iskolai takarékbélyeget, lett is 632 
forintom. Ezt odaadtam szüleimnek. 
Nagy örömömre kemping kerékpárt 
vásároltak rajta. (Azért még hozzápó- 
toltak a pénzhez!) Tetszett a csengője, 
és a sötétben erősen világító lámpája. 
A testvérem kerékpárja egyik nap lapos 
volt, és az enyémmel ment az üzletbe. 
Valami elromlott, mert nem égett az 
égő. Ebéd után hozzáláttam, hogy meg- 
csináljam. A drót kiakadt a dinamóból. 
Apukám látta, milyen ügyesen csiná- 
lom a javítást, mondta, másnap majd 
együtt végzünk valami érdekes munkát. 
Sok falécet vett elő, és másnap megkér- 
dezte tőlem: 

— Lacika, szereted a madarakat? Mert 


akkor csinálunk nékik télire etetőt! 
Méretre fűrészelte a léceket, megje- 

lölte, hol kell összeszögelni. Két etetőt 
készítettünk. Kiakasztottuk az udvarra. 
Mostanában csak verebek repülnek be- 
le, de télen a cinegék is idejártak. Sza- 
lonna, búzamag mindig volt benne. 
Ajánlom valamennyi kisdobosnak, hogy 
szabad szombaton nagytestvére, édes- 
apja, vagy más felnőtt segítségével ké- 
szítsenek etetőket! Már gondolhatunk 
a jövő télre is!" Füle László kisdobos, 
Jászapáti, Dózsa Gy. u. 26. 5130 


Így igaz — persze az ,ötlethez" 
még mellékelnünk kellene egy türel- 
mes felnőttet — lehetőleg édesapát! 
— aki munka közben türelmesen se- 
gít és beszélget csemetéjével! De 
azt hiszem, ilyen felnőtt sok, nagyon 
sok van szép hazánkban! 


, Francia tagozatba járok. Év elején 
beneveztünk a xHétmérföldes csizmá- 
bang játékba. Érdekesnek tartjuk. 
Részt vettünk akadályversenyen, vol- 
tunk őrsi portyán, növényeket gyűjtöt- 
tünk, jártunk a Mátrában és a Bükkben. 
Közben a természet szépségében gyö- 
nyörködtünk. Aranyba és bíborba öltö- 
zött ősszel a táj. Mindkét őrsünk szülők 
irányításával madáretetőket készített, 
s igazi madárkarácsonyt tartottunk kis 
tollas barátainknak. Eddigi munkánk 
eredményét  kincsesládánkban  őriz- 


Schiller Ágnes 3 
Kazincbarcika 


zük." A 3. bés Petőfi raj nevében Ba 
Judit, Köztársaság téri Általános ls 
kola, Szentes 6600 


Most pedig lapozzunk bele az , Eltei 
tük a nyarat télre" pályamunkákba 
melyekben ugyancsak sok kedves ö! 
let található! És milyen szép gyöngy 
betűk, meg színes rajzok! 


, Szép napra ébredtünk. Ma van nagy 
szüleim 54. házassági évfordulója 
A papi meg én elmentünk a piacra, vei 
tünk ezt-azt. Otthon négy csirkét letol 
laztunk, és kirántottuk. A vendégek cit 
romostortát hoztak. Ízlett a húsleves, 
de még jobban a rántott pipi, meg a tor 
ta! Még a mosogatás is más volt, mini 
rendesen! Körülülte a nagy család a: 
asztalt. Olyan jó volt így! Krisztiánnal, 
az egyik unokaöcsémmel a hátsó kert 
ben labdáztunk. Véletlenül olyan ma: 
gasra rúgtuk, hogy a diófáról leverte 
a diót, és jól megijesztette a nagynéné 
met. No, erre elzárták a labdát. Kitalál 
tunk egy játékot, melyet mindenkinek 
ajánlok. Ő a hintán ült, s ha azt mondta 
hogy HADZSIME, jól meghintáztattam 
ha azt, hogy TOYOTA, akkor megállítot; 
tam, s ha azt, hogy MIKROBÉBI, akko! 
félsebességgel löktem a hintát. Nagy 
kat nevettünk közben." Klódi Már 
úttörő, Budapest, Trencsénu.1. 120 


Leveleiteket továbbra is várjuk! 


Kisdobos$ 


Ferkai Loránt: Pörgős forgós játékok 


Az orvosságos műanyag dobozkáknak kerek, recés szé- 

lű dugójuk van, alatta harmonikás résszel (1. ábra). Két 

ilyen nagyobb dugóból gyorsan csinálhatsz pörgettyűt, ha 

. kihegyezett, kb. 5 cm hosszú hurkapálcikával pontosan 

középen átszú rod őket (2.), előzetesen árral kilyukasztva. 

. Egyikben hagyd benne a , harmonikát" (H). Két ujjaddal 
is megpörgetheted ,csigádat", de kis madzagostorral — 
rátekerve és megrántva — szintén indíthatod, sőt ostor- 
csapkodásokkal hosszan forgásban tarthatod. Ha közben 
(3.) kis rajzlap csíkot érintesz a pereméhez (P), sivító han- 
got hallasz; ez is bizonyítja, hogy a hang nem más, mint 
rezgés. 


Vágj fonalfűrésszel rétegelt-, vagy farostlemezből 
.8—10 cm átmérőjű korongot (4.), fúrd át középen, a lyu- 
kon dugj át egy 60 cm hosszú cérnát, majd a lyukba illő 
10 cm hosszú fapálcát (F). A cérnavégekre köss hurkot, és 
. rajzszögezd egy faléchez (5.), asztal szélére. Tekerd fel a 
. szerkezetet a lécig, majd engedd el, mire az gyorsuló for- 
gással leereszkedik, majd — ez a meglepetés — újból fel- 
felé emelkedik. Nem eredeti helyéig, de majdnem. Utána 
ismét lefelé majd felfelé pörög, míg bele nem fárad. 


Hasonló, de két — középen léctengelyecskével össze- 
kötött — fakorongból (6.) elkészítheted a régen kedvelt 
játékot, a ,jojó"-t. A két korong átmérője 6—8 em lehet, 
. belsejüket csiszold simára, hogy a tengelyhez kötözött 
zsineg ne nagyon súrlódjon hozzá. Tekerd a zsineget a 
tengelyre, majd engedd, hogy lefelé ereszkedjen, közben 
kezed lassú felemelésével gyorsítsd forgását. Mikor leért, 
. kezedet engedd lefelé, hogy könnyebben tekerje újból 
fel a zsinórt. Ha begyakoroltad, sokáig játszhatsz vele, s 
. megtaníthatod rá társaidat is. Fakorongok helyett hasz- 
nálhatsz lecsavarható üvegek kupakjait is, csak találj ki 

. valami összekötő tengelyt (pl. anyás csavart). 


Bizonyára ismered a nagyobb gombnak (7.) két lyukán 

átfűzött zsineggel való pörgetését, ami szintén búgó 

. hanggal járhat. Erősebb hangot kelt a nagyobb, fa-, vagy 

.kartonkorong forgatása (8.), főként ha lyukakat fúrsz be- 
. le, és csővel ráfújsz. 

Vágj kartonból két 20 cm hosszú, egyik végén 7, mási- 
kon 4 cm magas trapéznak nevezett formát (9.). Szögezd 
ezeket két léchez (10.), majd ragassz peremükkel egy- 

. máshoz pl. szigetelőszalaggal két 8 cm nyílású műanyag 
tölcsért. Tedd a két lécre szögezett kartonlejtőt hegyes 
szögben egymás mellé, s legmélyebb pontjára tedd rá a 
kettős tölcsért. Ha megfelelő szögben, és távolságban áll- 
nak a lécek, a szerkentyű felfelé kezd gurulni a lejtőn. 
Legalábbis látszólag. Előre fogadhatsz társaiddal a , csoda" 
Sikerében! Magyarázat: a súlypont tulajdonképpen mé- 
lyebbre kerül , hegynek menet". 


e Ld T4 9 . 
Kiegészítő. 
Az itt felsorolt szavakat helyettesítsétek más, hasonló 
vagy azonos jelentésűvel, majd írjátok be azokat be. 
tűnként a vízszintes sorokba. A kezdőbetűket azután . 
olvassátok össze és megfejtésül ezt küldjétek be. 


CT 111 JENS 

WES emberke 

ja kent nagyon meleg 

WELL értékes művet készít 

a eb 44 egészségtelen 

ua HERE darabol 

Írjátok az alább közölt megfejtéseket a helyükre, majd 
a színes négyszögekbe került betűket olvassátok össze. 
A keresztrejtvényből ezt küldjétek be! sa hi 

9 betűs szavak: legeltető, ravaszság, rovarirtó 

7 betűs szavak: Alaszka, kiváltás indiánt, kirakat 

6 betűs szavak: ejtése, tarack 

5 betűs szavak: Aszód, tűzkő, arasz, korzó, eredő 
4 betűs szavak: olaj, trón, ölel, iker, ital, tora, ürge, 
agár ez 
3 betűs szavak, illetve szótagok: alá, ars, cse, ave, 
zit, vid, aze el est. 
2 betűs szavak, illetve szótagok: én, Shi re, al, EL 
na, al 

IN ELEN NE 
Virágcsokor 


Egy csokor ibolya 7,50 Ft, egy csokor hóvirág 5 Ft. 
Mindkét csokorból akarunk venni, minden pénzünket 
el akarjuk költeni. Mit ae 30, — Ft-ért? ! 


aéva Rt Összerakdi 


a, Négy ilyen darabból állítsatok össze egy téglalapot! . 
b, Ugyanilyen darabokból (szintén négyből!) készítse- 
tek négyzetet! Köztük (középen) lesz egy üres négy- 
zet. 


L bí4 


A megfejtéseket legkésőbb 26-ig küldjétek el szerkesztőségünkbe nyílt levelezőlapon! 

de futnak már a kiscsibék, 
sárgás aranygolyók. 

